Dogme95

Dogme95 er en bevægelse inden for film, der blev udviklet i 1995 af de danske filminstruktører Lars von Trier, Thomas Vinterberg, Kristian Levring, og Søren Kragh-Jacobsen.

Målet med dogmeidéen er at lade historien og skuespillet træde frem i modsætning til mediet. Lars von Trier og Thomas Vinterberg udviklede på dette grundlag ti "kyskhedsløfter" ("The Vow of Chastity") for Dogme95:
 Optagelserne skal ske on location, kulisser og rekvisitter skal forefindes fra starten og må ikke placeres på stedet til optagelserne.
 Lyden må aldrig produceres adskilt fra optagelserne. Musik er kun tilladt, hvis det spilles direkte under optagelserne, f.eks. i form af et bånd eller en plade, der kører mens scenen skydes.
 Kameraet skal være håndholdt.
 Filmen skal være i farver. Speciel lyssætning er forbudt, men hvis der er for lidt lys til optagelserne kan man sætte en enkelt lampe på kameraet.
 Optiske filtre er forbudt.
 Filmen må ikke indeholde overfladisk action, f.eks. er mord og våben forbudt.
 Tidsmæssigt og geografisk må filmen ikke afvige i forhold til virkeligheden. Filmen skal ske her og nu.
 Genrefilm er forbudt.
 Filmformatet skal være Academy 35mm film.
 Instruktøren må ikke krediteres.

Den første dogmefilm var Thomas Vinterbergs Festen (1998), herefter fulgte Lars von Triers Idioterne. Senere har mange andre instruktører skabt dogmefilm, f.eks. den amerikanske instruktør Harmony Korine, som lavede den første ikke-europæiske dogmefilm Julien Donkey-Boy.

Dogmesekretariatet lukkede i 2002. I alt 212 film var registrerede som dogmefilm på Dogme95's website.

Danske Dogmefilm 
 Dogme # 1: Festen (af Thomas Vinterberg, 1998)
 Dogme # 2: Idioterne (af Lars von Trier, 1998)
 Dogme # 3: Mifunes sidste sang  (af Søren Kragh-Jacobsen, 1999)
 Dogme # 4: The King Is Alive (af Kristian Levring, 2000)
 Dogme # 12: Italiensk for begyndere (af Lone Scherfig, 2000)
 Dogme # 18: Et rigtigt menneske (af Åke Sandgren, 2001)
 Dogme # 21: En kærlighedshistorie (af Ole Christian Madsen, 2001)
 Dogme # 28: Elsker dig for evigt (af Susanne Bier, 2002)
 Dogme # 32: Se til venstre, der er en svensker (af Natasha Arthy, 2003)
 Dogme # 34: Forbrydelser (af Annette K. Olesen, 2004)

 Desuden kan filmen D-dag (2000) betegnes som en dogmefilm

Øvrige Dogmefilm 
 Dogme # 5: Lovers (af Jean-Marc Barr, Frankrig, 1999) (IMDb) 
 Dogme # 6: Julien Donkey-Boy (af Harmony Korine, USA, 1999) (IMDb) 
 Dogme # 7: Interview (af Daniel H. Byun, Korea, 2000) (IMDb) 
 Dogme # 8: Fuckland (af Jose Luis Marques, Argentina, 2000) (IMDb) 
 Dogme # 9: Babylon (af Vladan Zdravkovic, Sverige, 2001) (IMDb) 
 Dogme # 10: Chetzemoka's Curse (af Rick Schmidt m.fl., USA, 2001) (IMDb) 
 Dogme # 11: Diapason (af Antonio Domenici, Italien, 2001) (IMDb) 
 Dogme # 13: Amerikana (af James Merendino, USA, 2001) (IMDb) 
 Dogme # 14: Joy Ride (af Martin Rengel, Schweiz, 2001) (IMDb) 
 Dogme # 15: Camera (af Rich Martini, USA, 2000) (IMDb) 
 Dogme # 16: Bad Actors (af Shaun Monson, USA, 2000) (IMDb) 
 Dogme # 17: Reunion (af Leif Tilden, USA, 2001) (IMDb) 
 Dogme # 19:  (af Mona J. Hoel, Norge, 2000) (IMDb) 
 Dogme # 20: Strass (af Vincent Lannoo, Belgien, 2001) (IMDb) 
 Dogme # 22: Era Outra Vez (af Juan Pinzás, Spanien, 2000) (IMDb) 
 Dogme # 23: Resin (af Vladimir Gyorski, USA, 2001) (IMDb) 
 Dogme # 24: Security, Colorado (af Andrew Gillis, USA, 2001) (IMDb) 
 Dogme # 25: Converging With Angels (af Michael Sorenson, Danmark/USA, 2002) (IMDb) 
 Dogme # 26: The Sparkle Room (af Alex McAulay, USA, 2001) (IMDb) 
 Dogme # 27: Come Now (USA)
 Dogme # 29: The Bread Basket (af Matthew Biancniello, USA, 2002) (IMDb) 
 Dogme # 30: Dias de Boda (af Juan Pinzas, Spanien, 2002) (IMDb) 
 Dogme # 31: El Desenlace (af Juan Pinzas, Spanien, 2004) (IMDb) 
 Dogme # 33: Residencia (af Artemio Espinosa Mc., Chile, 2004) (IMDb) 
 Dogme # 35: Cosi x Caso (af Cristiano Ceriello, Italien 2004) (IMDb) 
 Dogme # 36: Amateur Dramatics (af Anja Laumann, England/Danmark)
 Dogme # 37: Gypo (af Jan Dunn, Storbritannien, 2005) (IMDb) 
 Dogme # 38: Mere Players (af Vaun Monroe, USA)
 Dogme # 39: el ultimo lector (af Sergio Marroquin, Mexico)
 Dogme # 40: Lazy Sunday Afternoons (af Joe Martin, England)
 Dogme # 41: Lonely Child (af Pascal Robitaille, Canada, 2005) (IMDb) 
 Dogme # 42: DarshaN (af Travis Pearson, USA)
 Dogme # 43: 11:09 (af Adam Wolf, USA)
 Dogme # 44; " Jagten på det gode liv" (af Faaeteamet Danmark)

Se også 
 Dogme

Referencer

Eksterne henvisninger 
 dogme95.dk (Arkiveret udgave fra 30. april 2008 hos Internet Archive)

Film